1999-ben a szabályt újra módosították, és ismét engedélyezték a szabad nyelvválasztást. Ez a nyelvészeti szabadság vezetett odáig, hogy a 2003-as belga résztvevő, az "Urban Trad" egy teljesen kitalált nyelven énekelt. A 2006-os holland induló, a "Treble", félig angolul, félig egy kitalált nyelven énekelt. 2008-ban a belga indulók ismét egy kitalált nyelven adták elő "O Julissi Na Jalini" című dalukat. Mára már jelentős túlsúlyba kerültek az angol nyelven előadott dalok (például a 2004-es verseny döntőjében rekordmennyiségű, tizennégy angol nyelvű dal követte egymást, de a 2017-es Eurovíziós Dalfesztivál első elődöntőjében résztvevő 18 dalból mindössze egy, a későbbi győztes portugál dal volt az egyedül, ami nem angol nyelven hangzott el), ezért 2007-ben a lett Bonaparti.lv úgy döntött, hogy olaszul adja elő a számát, ezzel kitűnve a többi angol nyelvű előadó közül.